Sag C-49/11

Content Services Ltd

mod

Bundesarbeitskammer

(anmodning om præjudiciel afgørelse indgivet af Oberlandesgericht Wien)

»Præjudiciel forelæggelse — direktiv 97/7/EF — forbrugerbeskyttelse — aftaler vedrørende fjernsalg — forbrugeroplysning — oplysninger, der er leveret eller modtaget — varigt medium — begreb — hyperlink på leverandørens hjemmeside — fortrydelsesret«

Sammendrag af dom

Forbrugerbeskyttelse – fjernsalg – direktiv 97/7 – sælgers forpligtelse til at stille de relevante oplysninger til rådighed for forbrugeren skriftligt eller på et varigt medium – rækkevidde – handelsmæssig adfærd, der består i alene at give adgang til oplysningerne omhandlet i den pågældende bestemmelse via et hyperlink på sælgers hjemmeside – afvisning

(Europa-Parlamentets og Rådets direktiv 97/7, art. 5, stk. 1)

Artikel 5, stk. 1, i direktiv 97/7 om forbrugerbeskyttelse i forbindelse med aftaler vedrørende fjernsalg skal fortolkes således, at en handelsmæssig adfærd, der består i alene via et hyperlink på den pågældende virksomheds hjemmeside at give forbrugeren adgang til de oplysninger, der er fastsat i denne bestemmelse, ikke opfylder kravene i den nævnte bestemmelse, idet disse oplysninger hverken er »leveret« af den pågældende virksomhed eller »modtaget« af forbrugeren som omhandlet i denne bestemmelse, og idet en hjemmeside ikke kan anses for at være et »varigt medium« i den forstand, hvori udtrykket anvendes i artikel 5, stk. 1.

I henhold til denne artikel skal forbrugeren nemlig modtage en bekræftelse på disse oplysninger, uden at det kræves, at denne foretager en aktiv handling. For at en hjemmeside endvidere kan anses for et varigt medium, skal den på tilsvarende måde som et papirmedium sikre, at forbrugeren opnår de i denne bestemmelse nævnte oplysninger for at gøre det muligt for denne i givet fald at påberåbe sig sine rettigheder. I denne henseende skal den gøre det muligt for forbrugeren at lagre de oplysninger, der er blevet sendt til ham personligt, sikre, at der ikke sker ændringer i disses indhold, og at de er tilgængelige i et passende tidsrum, samt give forbrugeren mulighed for at kopiere dem uændrede.

(jf. præmis 35, 42, 43, 50 og 51 samt domskonkl.)

Sag C-49/11

Content Services Ltd

mod

Bundesarbeitskammer

(anmodning om præjudiciel afgørelse indgivet af Oberlandesgericht Wien)

»Præjudiciel forelæggelse — direktiv 97/7/EF — forbrugerbeskyttelse — aftaler vedrørende fjernsalg — forbrugeroplysning — oplysninger, der er leveret eller modtaget — varigt medium — begreb — hyperlink på leverandørens hjemmeside — fortrydelsesret«

Sammendrag af dom

Forbrugerbeskyttelse — fjernsalg — direktiv 97/7 — sælgers forpligtelse til at stille de relevante oplysninger til rådighed for forbrugeren skriftligt eller på et varigt medium — rækkevidde — handelsmæssig adfærd, der består i alene at give adgang til oplysningerne omhandlet i den pågældende bestemmelse via et hyperlink på sælgers hjemmeside — afvisning

(Europa-Parlamentets og Rådets direktiv 97/7, art. 5, stk. 1)

Artikel 5, stk. 1, i direktiv 97/7 om forbrugerbeskyttelse i forbindelse med aftaler vedrørende fjernsalg skal fortolkes således, at en handelsmæssig adfærd, der består i alene via et hyperlink på den pågældende virksomheds hjemmeside at give forbrugeren adgang til de oplysninger, der er fastsat i denne bestemmelse, ikke opfylder kravene i den nævnte bestemmelse, idet disse oplysninger hverken er »leveret« af den pågældende virksomhed eller »modtaget« af forbrugeren som omhandlet i denne bestemmelse, og idet en hjemmeside ikke kan anses for at være et »varigt medium« i den forstand, hvori udtrykket anvendes i artikel 5, stk. 1.

I henhold til denne artikel skal forbrugeren nemlig modtage en bekræftelse på disse oplysninger, uden at det kræves, at denne foretager en aktiv handling. For at en hjemmeside endvidere kan anses for et varigt medium, skal den på tilsvarende måde som et papirmedium sikre, at forbrugeren opnår de i denne bestemmelse nævnte oplysninger for at gøre det muligt for denne i givet fald at påberåbe sig sine rettigheder. I denne henseende skal den gøre det muligt for forbrugeren at lagre de oplysninger, der er blevet sendt til ham personligt, sikre, at der ikke sker ændringer i disses indhold, og at de er tilgængelige i et passende tidsrum, samt give forbrugeren mulighed for at kopiere dem uændrede.

(jf. præmis 35, 42, 43, 50 og 51 samt domskonkl.)